Uwanja wa Mkapa umekuwa kama machinjioni kwa timu pinzani zinazocheza na Simba kwani imekuwa ikitoka na ushindi, licha ya mwaka jana kubutuliwa na Jwaneg Gallaxy ya Botswana baada ya kukaa miaka minane bila kupoteza tangu ilipofungwa na Recreativo do Libolo ya Angola mwaka 2013.

SIMBA juzi Jumamosi ilianza vibaya mechi za makundi ya Ligi ya Mabingwa Afrika kwa kulala bao 1-0 ugenini mbele ya Horoya ya Guinea, lakini benchi la ufundi likawaambia mashabiki wa timu hiyo ‘Tukutane kwa Mkapa’ watakapovaana na Raja Casablanca.